Нарэшце праект закону нумар 1353 “Аб адаптацыі новага турэцкага алфавіту” быў падрыхтаваны і ўрачыста прадстаўлены на суд грамадскасці. Паводле закону, туркам давалі пяць пераходных гадоў, каб дасканала асвоіць лацінку. Цікава, што ў школах (прычым не ва ўсіх) спачатку запусцілі пілотную праграму вывучэння. Толькі ў наступны школьны год усе вучні пачалі вучыць новы алфавіт. Затое дарослую частку насельніцтва адразу пагналі ў так званыя Millet Mektepleri — народныя школы, каб яны на працягу года прайшлі адпаведны курс.